section_heading: Rad
paragraph_text: Na tjednim se susretima zaziva Duha Svetoga. Nakon zaziva moli se krunicu. Potom je kratko duhovno čitanje iz Priručnika. Nakon ovog duhovnog dijela, slijedi upravno-činovnički dio, u kojem se izvješćuje o radu. Poslije toga je Catena legionis. Slijedi svećenikov ili predsjednikov nagovor. Nakon toga svaki član (u parovima) dobije radnu zadaću za sljedeći tjedan. Na kraju je završna molitva. Mlađi od 18 godina imaju posebna radna zaduženja.